                             højesterets dom
                         afsagt torsdag den 23. januar 2014
sag 68/2012
(2. afdeling)
team ship a/s
(advokat henrik frandsen)
mod
holvrieka danmark a/s
(advokat philip graff)
i tidligere instans er afsagt dom af sø- og handelsretten den 16. januar 2012.
i pådømmelsen har deltaget fem dommere: lene pagter kristensen, poul søgaard, jon
stokholm, hanne schmidt og kurt rasmussen.
påstande
appellanten, team ship a/s, har påstået frifindelse mod betaling af 65.082,94 euro, subsidi-
ært et højere beløb, som dog er mindre end 250.082,94 euro, forrentet med 5 % p.a. fra den
16. juli 2010.
indstævnte, holvrieka danmark a/s, har påstået stadfæstelse.
anbringender mv.
team ship har frafaldet sit anbringende om, at selskabet alene var formidler af transporten.
selskabet anerkender endvidere, at der foreligger forsinkelse, som det som fragtfører er an-
svarlig for efter cmr-loven, men bestrider fortsat, at der er udvist forsæt eller grov uagtsom-
hed, jf. cmr-lovens § 37. den principale påstand er baseret på, at fragtbeløbet for den anden
transport udgør 72.500 euro minus ubetalt fragt på 7.500 euro. der kan som følge heraf alene
godkendes et krav på 65.000 euro, jf. ansvarsbegrænsningsreglen i cmr-lovens § 32, tillagt
erstatningsposten på 82,94 euro for den første transport. renten skal efter cmr-lovens § 35
                                                - 2 -
beregnes med 5 % årligt fra den 16. juli 2010, hvor det samlede krav blev gjort gældende over
for team ship.
holvrieka har vedrørende erstatningsopgørelsen anerkendt, at erstatningsposten på 1.150 euro
skal nedsættes med 150 euro til afmontering af rør, og at der skal ske fradrag med 13.200 euro
i posten ”yderligere kompensation til montør” på 69.457 euro. påstanden om stadfæstelse
fastholdes dog, da de nævnte fradrag kan indeholdes i det beløb, som sø- og handelsretten
har reduceret erstatningen med under henvisning til, at en del af forsinkelsen kan skyldes de
ukorrekte tegninger. det anerkendes, at renten skal beregnes efter cmr-lovens § 35, hvis
erstatningsspørgsmålet udelukkende afgøres efter cmr-loven.
parterne har i øvrigt gentaget deres anbringender.
supplerende sagsfremstilling
erstatningsposten ”yderligere kompensation til montør” angår fire fakturaer. en faktura af 3.
marts 2010 fra det tyske firma carbon service på 13.200 euro til dækning af byggematerialer
og tre fakturaer fra samme firma pr. 1. april, 1. juni og 15. juni 2010 på henholdsvis 19.272
euro, 18.902 euro og 18.083 euro. i fakturaerne, der dækker perioderne 10.-31. marts, 1.-30.
april og 1.-31. maj 2010, er det angivet, at de angår ”additional works for the project in may-
kop, russia”.
højesterets begrundelse og resultat
da team ship a/s for højesteret har erkendt at være ansvarlig for forsinkelsen efter cmr-
lovens § 24, stk. 1, for et beløb svarende til fragtbeløbet, jf. cmr-lovens § 32, er sagens ho-
vedspørgsmål herefter, om team ship er afskåret fra at påberåbe sig ansvarsbegrænsningen i
cmr-lovens § 32 som følge af forsæt eller grov uagtsomhed udvist af team ship eller af en
undertransportør, jf. cmr-lovens § 37. hvis dette antages, angår sagen derudover, hvorledes
tabet skal opgøres.
ansvarsvurderingen
de 6 tanke, som den forsinkede transport omhandler, blev afhentet med ca. 1 uges forsinkelse,
uden at team ship har belyst nærmere, hvad der var årsagen hertil. team ship blev endvidere
kort tid før det aftalte leveringstidspunkt af sin undertransportør oplyst om, at alle tankene
                                               - 3 -
fortsat befandt sig i baltikum, samt at der på grund af ændrede regler vedrørende tilladelser til
landevejstransport måtte forventes forsinkelser på op til 5-6 uger, jf. gs mammuts brev af 29.
januar 2010 til team ship. holvrieka danmark a/s stillede sig i mail af 30. januar 2010 ufor-
stående over for, at der skulle være kommet nye regler, og opfordrede team ship til at kon-
takte undertransportøren, idet holvrieka samtidig oplyste om holvriekas forpligtelse til at
betale dagbøder i tilfælde af forsinket levering af tankene. team ship har ikke godtgjort, at
man foretog sig noget i den anledning. det er heller ikke godtgjort, at team ship har foretaget
sig noget i anledning af, at det adskillige gange viste sig, at de oplysninger, som fremkom fra
undertransportøren vedrørende tankenes forventede ankomst, ikke var korrekte, eller i anled-
ning af de oplysninger, som team ship modtog fra undertransportøren om manglende kør-
selstilladelser, manglende materiel til at gennemføre transporten på en hensigtsmæssig måde
og manglende betaling til den udførende transportør.
højesteret finder, at det beskrevne forløb viser, at der fra team ships side foreligger en så
graverende tilsidesættelse af de normer, som må gælde for en fragtfører, som overlader en
transport til en undertransportør, at team ship som fragtfører i medfør af cmr-lovens § 37
om skadesforvoldelse ved grov uagtsomhed er ansvarlig for det tab, som holvrieka har lidt
ved forsinkelsen.
tabsopgørelsen
holvrieka har erkendt, at der for tankene var en mindre fejl i de opgivne dimensioner, men
har bestridt, at dette forhold skulle have haft nogen nævneværdig indflydelse på den opståede
betydelige forsinkelse. det er under sagen uoplyst, hvilken betydning det pågældende forhold
har haft for forløbet. den bevistvivl, som foreligger herom, må komme team ship til skade,
jfr. cmr-lovens § 24, stk. 2, og højesteret finder derfor ikke grundlag for at nedsætte erstat-
ningen som følge af fejl eller forsømmelser fra holvriekas side.
i holvriekas erstatningsopgørelse indgår en post på 69.457 euro, som angives at vedrøre
”yderligere kompensation til montør”. holvrieka har heraf frafaldet et beløb på 13.200 euro,
som angår materialeindkøb. det resterende beløb angår diverse arbejder udført i maykop hen-
holdsvis i marts, april og maj 2010. det er imidlertid ikke godtgjort, at nogen af disse arbejder
er nødvendiggjort af forsinkelsen, og der kan derfor ikke gives holvrieka medhold i nogen del
af den nævnte erstatningspost.
                                                - 4 -
da holvrieka yderligere har frafaldet en post på 150 euro, og da højesteret kan tiltræde, at de
øvrige erstatningsposter er taget til følge, fastsættes holvriekas erstatningskrav til 224.332,90
euro.
erstatningskravet er afgjort efter cmr-loven, og beløbet skal derfor forrentes efter cmr-lo-
vens § 35 som anført af team ship.
med de ændringer, at erstatningen fastsættes til 224.332,90 euro, og at forrentningen sker ef-
ter cmr-lovens § 35, stadfæster højesteret herefter dommen.
                                      thi kendes for ret:
sø- og handelsrettens dom stadfæstes med de ændringer, at erstatningen fastsættes til
224.332,90 euro, og at beløbet skal forrentes med 5 % årligt fra den 16. juli 2010.
i sagsomkostninger for højesteret skal team ship a/s betale 75.000 kr. til holvrieka dan-
mark a/s.
de idømte beløb skal betales inden 14 dage efter denne højesteretsdoms afsigelse.
sagsomkostningsbeløbene forrentes efter rentelovens § 8 a.
